《立春得谢宗吉陵江书询我星岩失约赋此寄怀》
明代·张嗣纲

旧约星岩驾彩虹，漫游羽翼阻秋风。忽惊庾岭梅花白，始解陶金宝树红。

佳赋已知腾阁遇，敝裘宁信阮途穷。年来仗剑朝天去，把臂津头有路通。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。